**ԱՄՓՈՓԱԹԵՐԹ**

**«ՀԱՇՏԱՐԱՐՈՒԹՅԱՆ ՈՐԱԿԱՎՈՐՄԱՆ ՀԱՆՁՆԱԺՈՂՈՎԻ ՁԵՎԱՎՈՐՄԱՆ, ԳՈՐԾՈՒՆԵՈՒԹՅԱՆ, ՈՐԱԿԱՎՈՐՈՒՄԸ ՇՆՈՐՀԵԼՈՒ ԵՎ ՈՐԱԿԱՎՈՐՄԱՆ ՎԿԱՅԱԳԻՐ ՏՐԱՄԱԴՐԵԼՈՒ ԿԱՐԳԸ ՍԱՀՄԱՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՀՈՒԼԻՍԻ 2-Ի N 720-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» Կառավարության որոշՄԱՆ նախագծի ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| **հ/հ** | **Առաջարկության հեղինակը¸****գրության ամսաթիվը, գրության համարը** | **Առաջարկության բովանդակությունը** | **Եզրակացությունը** | **Կատարված փոփոխությունը** |
| 1. | 2. | 3. | 4. | 5. |
|  | Կրթության և գիտության նախարարություն19.11.2018թ. թիվ01/10/17744-18 գրություն | Դիտողություններ և առաջարկություններ չկան: |  |  |
|  | Աշխատանքի և սոցիալական հարցերի նախարարություն22.11.2018թ. թիվ  ԱԱՄ/ԱՌՊ4/18480-18գրություն | 1. Նախագծի N 1 հավելվածի (այսուհետ' Հավելած) 11-րդ կետի 4-րդ ենթակետում «էլեկտրոնային փոստի» բառերից հետո առաջարկում եմ լրացնել «(առկայության դեպքում)» բառերը, հաշվի առնելով, որ ոչ բոլորը կարող են ունենալ էլ. փոստ, իսկ ներկայիս ձևակերպմամբ դա հանդիսանում է պարտադիր պայման: | Չի ընդունվել: | Հանձնաժողովի անդամների թեկնածուների՝ առաջադրման և ինքնաառաջադրման մասին դիմումին կից էլեկտրոնային փոստի հասցեի վերաբերյալ տեղեկատվություն ներկայացնելու պահանջ նախատեսելը բխում է թեկնածուների հետ հաղորդակցության ժամանակակից միջոցներով կապ հաստատելու հնարավորություն նախատեսելու անհրաժեշտությունից:Բացի այդ, էլեկտրոնային փոստի հասցեի վերաբերյալ տեղեկատվություն ներկայացնելու պահանջ նախատեսված է նաև Կառավարության 2015 թվականի հուլիսի 2-ի N 720-Ն գործող որոշմամբ: |
|  |  | 2. Հավելվածի 5-րդ կետում «աշխատանքային փորձի առկայությունը հավաստող փաստաթղթեր» եզրույթից հետո առաջարկում եմ փակագծերում սահմանել մոտավոր այն փաստաթղթերը, որոնք կարող են հանդիսանալ աշխատանքային փորձի առկայությունը հավաստող փաստաթուղթը (օրինակ՝ աշխատանքի մասին տեղեկանք՝ տրված գործատուի կողմից, կամ այլ իրավասու մարմնի կողմից և այլն): | Չի ընդունվել: | Աշխատանքային փորձի առկայությունը հավաստող փաստաթղթերի մոտավոր ցանկ նախատեսելու նպատակահարմարությունը բացակայում է՝ առավել ևս հաշվի առնելով առաջարկվող ցանկի ոչ սպառիչ լինելը: |
|  |  | 3. Հավելվածի 12-րդ կետում անհասկանալի է հավասար փորձառության դեպքում տարիքով ավագին նախապատվություն տալու տրամաբանությունը: Պարզ չէ նման մոտեցման սկզբունքը: | Չի ընդունվել: | Հավասար մասնագիտական փորձառություն ունեցող թեկնածուներից նախապատվությունը տարիքով ավագին տալու վերաբերյալ դրույթ նախատեսելը հետապնդում է հավասար մասնագիտական փորձառություն ունեցող թեկնածուների միջև ընտրություն կատարելու լրացուցիչ չափանիշ նախատեսելու նպատակ՝ ապահովելով օբյեկտիվ ընտրության հնարավորությունը: Հակառակ պարագայում հանձնաժողովի անդամի ընտրության հարցը կարող է հանգեցնել փակուղու:Բացի այդ, հարկ է նկատել, որ նման պայման ամրագրված է նաև գործող օրենսդրության մեջ, մասնավորապես, «Հայաստանի Հանրապետության դատական օրենսգիրք» սահմանադրական օրենքում: |
|  | Ֆինանսների նախարարություն23.11.2018թ. թիվ01/11-1/21415-18 գրություն | 1. Նախագծի 1-ին կետի 1-ին ենթակետով հաստատվող Հավելված 1-ի (այսուհետ՝ Հավելված 1) 5-րդ կետով նախատեսվում է, որ հանձնաժողովի անհատական կազմը հաստատվում է նախարարի հրամանով` երկու տարի ժամկետով, իսկ Նախագծի 2-րդ կետով նախատեսվում է՝ հաշտարարության որակավորման հանձնաժողովի առաջին կազմի՝ արդարադատության նախարարի տեղակալ չհանդիսացող արդարադատության նախարարության ներկայացուցիչը և արտոնագրված հաշտարարը նշանակվում են մեկ տարի ժամկետով, իսկ մյուս անդամները՝ երկու տարի ժամկետով:Այս կապակցությամբ առաջարկում ենք շտկել նշված կետերի միջև առկա անհամապատասխանությունը (մասնավորապես՝ արդարադատության նախարարի տեղակալ չհանդիսացող արդարադատության նախարարության ներկայացուցչի և արտոնագրված հաշտարարի համար՝ նշանակման ժամկետների մասով): | Չի ընդունվել: | Որոշման նախագծի 2-րդ կետը՝ որպես անցումային դրույթ, վերաբերում է բացառապես հանձնաժողովի առաջին կազմին: Հետևաբար ամրագրված կարգավորումներում որևէ անհամապատասխանություն առկա չէ: Միաժամանակ, հարկ է նկատել, որ նմանատիպ լուծում առաջին կազմի վերաբերյալ նախատեսված է հենց Սահմանադրության անցումային դրույթներում (տե՛ս Սահմանադրության 214-րդ հոդվածի 3-րդ մասը): |
|  |  | 2. Նախագծի 1-ին կետի 2-րդ ենթակետով հաստատվող Հավելված 2-ի (այսուհետ՝ Հավելված 2) 4-րդ կետով նախատեսվում է հաշտարարի որակավորման դասընթացներին մասնակցելու և հաշտարարի որակավորման վկայագիր ստանալու համար 80000 դրամի չափով կատարվող միանվագ վճարներ: Հաշվի առնելով, որ հաշտարարի որակավորման դասընթացները կազմակերպվելու են Հայաստանի Հանրապետության արդարադատության նախարարության կողմից և նկատի ունենալով, որ «Պետական տուրքի մասին» ՀՀ օրենքի 2-րդ հոդվածի համաձայն՝ պետական տուրքը պետական մարմինների լիազորությունների իրականացմամբ պայմանավորված` նույն օրենքով սահմանված ծառայությունների կամ գործողությունների համար ֆիզիկական և իրավաբանական անձանցից ՀՀ պետական և (կամ) համայնքների բյուջեներ մուծվող օրենքով սահմանված պարտադիր վճար է՝ գտնում ենք, որ վերոնշյալ վճարը պետք է սահմանվի որպես պետական տուրք: | Ընդունվել է: | Նախագծում կատարվել է համապատասխան փոփոխություն: |
|  |  | 3. Օրենսդրական տեխնիկայի ապահովման նպատակով՝ առաջարկում ենք Նախագծի 3-րդ կետը համապատասխանեցնել «Նորմատիվ իրավական ակտերի մասին» օրենքի 18-րդ հոդվածի 6-րդ մասի պահանջին: | Ընդունվել է: | Նախագծում կատարվել է համապատասխան փոփոխություն: |
|  | Մարդու իրավունքների պաշտպան23.11.2018թ. թիվ01/13.4/6348-18 գրություն | Դիտողություններ և առաջարկություններ չկան: |  |  |
|  | Բարձրագույն դատական խորհուրդ23.11.2018թ. թիվ01/13.4/6348-18 գրություն | 1. «Հաշտարարության մասին» օրենքի 14-րդ հոդվածով նախատեսված իրավակարգավորումները, մասնավորապես՝ Հաշտարարության որակավորման հանձնաժողով ձևավորելու կարգն ամբողջությամբ, կախվածության մեջ Է դնում ինքնակարգավորվող այս ինստիտուտը գործադիր իշխանությունից, որը գործնականում ի չիք Է դարձնում ինքնակարգավորվող հաշտարարական համայնք և կառույց ունենալու տրամաբանությունը: | Ընդունվել է ի գիտություն: | «Կառավարության կառուցվածքի և գործունեության մասին» օրենքի հավելվածի 3-րդ կետի համաձայն՝ հաշտարարության ոլորտում Կառավարության քաղաքականությունը մշակում և իրականացնում է Արդարադատության նախարարությունը: |
|  |  | 2. Հիմնականում առաջ քաշվող այն թեզը, որ օրենքի ընդունումը պայմանա­վորված Է Սահմանադրության 50-րդ հոդվածի 3-րդ մասի պահանջներով, կարծում ենք առնվազն հիմնավոր չէ հետևյալ պատճառաբանությամբ.ա) Սահմանադրության տվյալ դրույթը վերաբերվում Է յուրաքանչյուր անձի պատշաճ վարչարարության իրավունքին և պետական ու տեղական իշխանության մարմինների ու դրանց պաշտոնատար անձանց պարտավորություններին՝ այնքանով, որքանով մինչև անձի համար միջամտող անհատական ակտ ընդունելը, նրանք պարտավոր են լսել այդ անձին, այսինքն՝ երաշխավորվում է անձի՝ լսված լինելու իրավունքը,բ) չենք կարծում, որ հիմնավոր է այս իրավունքից բխեցնել հաշտարարի արտոնագրման կառուցակարգային ողջ լուծումների տրամաբանությունը: | Ընդունվել է ի գիտություն: | Արտոնագրումը որպես այդպիսին իրենից ներկայացնում է վարչարարություն, ուստի և «Հաշտարարության մասին» օրենքին համահունչ նախագծով առաջարկվող կարգավորումների համաձայն հանձնաժողովը չունի վերջնական որոշում կայացնելու իրավասություն: Հանձնաժողովը եզրակացություն է ներկայացնում Արդարադատության նախարարին, որի հիման վրա վերջինս շնորհում է արտոնագրված հաշտարարի որակավորում: |
|  |  | 3. Մեր մտահոգությունն այն է, որ որակավորման նման կարգի կիրառումը, այդ թվում նաև գործող դատավորների ներգրավմամբ, կարող է լուրջ խոչընդոտներ ստեղծել Հայաստանի Հանրապետությունում հաշտարարության ինստիտուտի հետագա զարգացման առնչությամբ:Ամփոփելով վերոգրյալը՝ կարծում ենք, որ այս հարցի առնչությամբ առավել խորությամբ պետք է ընդհանրացվի ու հաշվի առնվի միջազգային փորձը: | Ընդունվել է ի գիտություն: | Հաշտարարության որակավորման հանձնաժողովի կազմում, ի թիվս այլոց, մեկ գործող դատավոր ներգրավելու պահանջը սահմանված է «Հաշտարարության մասին» օրենքով:Միաժամանակ միջազգային փորձի ուսումնասիրությունը վկայում է, որկան երկրներ, որտեղ հաշտարարների որակավորման հանձնաժողովներում ընդգրկվում են անդամներ դատական իշխանությունից, օրինակ, Բելառուսի Հանրապետությունում: |
|  | Փաստաբանների պալատ06.12.2018թ. թիվ01/1742-18 գրություն | 1. Նախագծի 14-րդ կետի համաձայն` դասընթացներին մասնակցելու թույլտվություն ունեցող անձը նախարարության պաշտոնական կայքում ցանկը հրապարակվելուց հետո' յոթ աշխատանքային օրվա ընթացքում կատարում է դասընթացներին մասնակցելու և հաշտարարի որակավորման վկայագիր ստանալու համար միանվագ վճարումը և վճարումը հաստատող անդորրագրի պատճենը ներկայացնում նախարարություն: Եթե դասընթացներին մասնակցելու թույլտվություն ունեցող անձը սահմանված ժամկետում վճարում չի կատարում, ապա հանձնաժողովն ընդունում է որոշում տվյալ անձին դասընթացներին մասնակցելը մերժելու վերաբերյալ:Գտնում ենք, որ նշված կետով սահմանված միանվագ վճարման կատարումը հաստատող անդորրագրի ներկայացման միայն առձեռն կարգի սահմանումը կարող է պրակտիկայում դժվարություններ առաջացնել այն իմաստով, որ դիմորդներն աշխարհագրորեն հեռու բնակվելու կամ այլ պատճառներով չկարողանան ժամանակին անդորրագիրը ներկայացնել Արդարադատության նախարարություն: Այդ պատճառով առաջարկում ենք նախատեսել անդորրագրերն էլեկտրոնային կարգով ներկայացնելու կառուցակարգ, որը թույլ կտա համացանցային կապուղիով անդորրագիրն ուղարկել հասցեատիրոջը:Այդպես հնարավոր կլինի խնայել ժամանակ և գործընթացը դասընթացի մասնակիցների համար դարձնել առավել դյուրին և արագ: | Չի ընդունվել:  | Նախագծով չի սահմանվում վճարումը հաստատող անդորրագրի պատճենը ոչ միայն բացառապես առձեռն, այլև որևէ այլ եղանակով ներկայացնելու պահանջ:Նախագծով սահմանվում է անդորրագրի պատճենը նախարարություն ներկայացնելու պահանջ՝ չսահմանափակելով դասընթացներին մասնակցելու թույլտվություն ունեցող անձի կողմից անդորրագրի պատճենն Արդարադատության նախարարություն ներկայացնելու եղանակը: Բացի այդ, հարկ է նկատել, որ Կառավարության 2012 թվականի ապրիլի 19-ի «Վճարումների պետական էլեկտրոնային համակարգի ներդրման և գործարկման մասին» N 496-Ն որոշման 2-րդ կետի համաձայն՝ բոլոր այն դեպքերում, երբ Հայաստանի Հանրապետության օրենսդրությամբ սահմանված է պետական տուրքի կամ տեղական տուրքի վճարման անդորրագրի ... ներկայացման պահանջ, ապա այն ֆիզիկական կամ իրավաբանական անձանց կողմից համարվում է կատարված, եթե ներկայացվել է պետական վճարումների էլեկտրոնային համակարգի կողմից գեներացված անդորրագիրը կամ անդորրագրի 20 նիշանոց ծածկագիրը: |
|  |  | 2. Նախագծի 20-րդ կետի համաձայն` քննության թեստերը կազմում է նախարարությունը: Թեստերը կազմվում են հաշտարարի գործունեությանը վերաբերող իրավական ակտերի շրջանակում:Գտնում ենք, որ նշված կետով ամրագրված` թեստերի բովանդակությանն առաջադրվող պահանջը կարելի է լրացնել ես մեկով` հաշտարարների գործնական հմտությունների ստուգմանը նվիրված առաջադրանքներով, որոնք միտված կլինեն ստուգել ապագա հաշտարարների մարդկային և հոգեբանական ունակությունները հաշտարարության առարկա բարդ իրավիճակների և հաճախորդների առերեսվելիս և առնչվելիս: Այդպիսով հնարավոր կլինի անձանց ստուգման գործընթացը դարձնել լիարժեք, այն է` ստուգել նրանց ինչպես տեսական, այնպես էլ գործնական գիտելիքներն ու ունակությունները և կազմել համարժեք պատկերացում դիմորդների ընդհանուր պատրաստվածության մասին: | Չի ընդունվել: | Քննությունն անցկացվում է երկու փուլով՝ թեստավորման և հարցազրույցի միջոցով: Եթե թեստերը կազմվում են հաշտարարի գործունեությանը վերաբերող իրավական ակտերի շրջանակում, ապա մասնակիցների հետ հարցազրույցն անցկացվում է հարցատոմսերով՝ մասնագիտական գիտելիքները և ունակությունները, գործնական կարողությունները և հմտություններն ստուգելու նպատակով: Ընդ որում, յուրաքանչյուր հարցատոմս ընդգրկում է երկու հարց և մեկ իրավիճակային խնդիր, հաշտարարների որակավորման դասընթացների ծրագրին, ինչպես նաև որպես հաշտարար աշխատելու համար անհրաժեշտ հմտություններին վերաբերող հարցեր:Բացի այդ, հարկ է նկատել, որ մարդկային և հոգեբանական ունակությունների ստուգումը դուրս է իրավական գիտելիքների ստուգման շրջանակից: Միաժամանակ, նախագծով ամրագրված հարցազրույցի իրականացման կարգը հնարավորություն է տալիս բացահայտելու թեկնածուի մարդկային և հոգեբանական հատկանիշները: |
|  | «Հայաստանի հաշտարարներ» ԻԿԿ խորհրդի անդամ Մարիամ Մկրտիչյան13.12.2018թ. գրություն | **1.** «Դասընթացների կազմակերպումը և անցկացումը» գլխի 9(5) կետում նախատեսված է, որ դասընթացին մասնակցելու համար անձը նախարարություն է ներկայացնում կենսագրական տվյալները:Այժմ արտոնագրված հաշտարարների ռեեստրում տեղադրված են հաշտարարների ինքնակենսագրականները՝ տարբեր ֆորմատներով, տարբեր տեսակի տեղեկություններ պարունակող, որոնք հաճախ վերաբերելի չեն իրենց մասնագիտական փորձին և հմտություններին:Առաջարկում ենք սահմանել ինքնակենսագրականի տիպային ձև, որով առաջնորդվելով դիմողները կներկայացնեն իրենց կենսագրական տվյալները, որպեսզի հետագայում ապահովվի արտոնագրված հաշտարարների ռեեստրում նույն ֆորմատով և վերաբերելի տեղեկություններ պարունակող ինքնակենսագրականների առկայութունը: | Չի ընդունվել: | Կենսագրության տիպային ձև սահմանելը դուրս է նախագծի կարգավորման առարկայից: |
|  |  | **2.** Նույն գլխի 14-րդ կետը նախատեսում է, որ. «Դասընթացներին մասնակցելու թույլտվություն ունեցող անձը նախարարության պաշտոնական կայքում ցանկը հրապարակվելուց հետո՝ յոթ աշխատանքային օրվա ընթացքում կատարում է դասընթացներին մասնակցելու և հաշտարարի որակավորման վկայագիր ստանալու համար միանվագ վճարումը և վճարումը հաստատող անդորրագրի պատճենը ներկայացնում նախարարություն:»:Առաջարկում ենք նախատեսել անդորրագրերը էլեկտրոնային հաղորդակցության միջոցներով նախարարությանը ներկայացնելու կարգը, որպեսզի դիմողները հնարավորություն ունենան անդորրագրերը էլեկտրոնային ճանապարհով փոխանցել և կրկին անձամբ չներկայանան նախարարություն: | Չի ընդունվել: | Նախագծով ամրագրված է վճարումը հաստատող անդորրագրի պատճենն Արդարադատության նախարարություն ներկայացնելու պահանջ՝ չսահմանափակելով դասընթացներին մասնակցելու թույլտվություն ունեցող անձի կողմից անդորրագրի պատճենն Արդարադատության նախարարություն ներկայացնելու եղանակը: Բացի այդ հարկ է նկատել, որ Կառավարության 2012 թվականի ապրիլի 19-ի «Վճարումների պետական էլեկտրոնային համակարգի ներդրման և գործարկման մասին» N 496-Ն որոշման 2-րդ կետի համաձայն՝ բոլոր այն դեպքերում, երբ Հայաստանի Հանրապետության օրենսդրությամբ սահմանված է պետական տուրքի կամ տեղական տուրքի վճարման անդորրագրի ... ներկայացման պահանջ, ապա այն ֆիզիկական կամ իրավաբանական անձանց կողմից համարվում է կատարված, եթե ներկայացվել է պետական վճարումների էլեկտրոնային համակարգի կողմից գեներացված անդորրագիրը կամ անդորրագրի 20 նիշանոց ծածկագիրը: |
|  |  | **3.** Առաջարկում ենք 3-րդ գլխում նախատեսել նաև հաշտարարության դերախաղ (mock mediation) անցկացնելու հնարավորություն, որի դեպքում միայն հնարավոր կլինի իրականում գնահատել թեկնածուի հմտությունները: Հաշտարարների թեկնածուների հմտությունները հնարավոր չէ ստուգել միայն թեստերի և հարցազրույցի միջոցով: Նման դերախաղը կարող է անցկացվել հաշտարարների թեկնածուներին վերապատրաստող մասնագետների կողմից, ովքեր իրենց կարծիքը և գնահատականները գրավոր կներկայացնեն հանձնաժողովին և որը կդրվի հանձնաժողովի եզրակացության հիմքում: | Չի ընդունվել: | Նախագծով սահմանվում է, որ հարցազրույցն անցկացվում է հարցատոմսերով, իսկ յուրաքանչյուր հարցատոմս ընդգրկում է երկու հարց և մեկ իրավիճակային խնդիր, որոնք վերաբերում են ինչպես հաշտարարների որակավորման դասընթացների ծրագրին, այնպես էլ որպես հաշտարար աշխատելու համար անհրաժեշտ հմտություններին: Հետևաբար նախագծով ամրագրված հարցազրույցի իրականացման կարգն իր մեջ որոշ չափով պարունակում է դերախաղի տարրեր:  |
|  |  | **4.** 3-րդ գլխի 41-րդ կետում նշված է, որ. «Հարցազրույցի փուլը հաղթահարելու համար հարցազրույցի փուլում մասնակցի ստացած միավորների տոկոսային արտահայտությունը պետք է լինի առնվազն յոթանասունհինգ տոկոս:»:Կարծում ենք՝ 75 տոկոսը ցածր շեմ է: Աոաջարկում ենք սահմանել 90 տոկոս: | Չի ընդունվել: | Հարցազրույցի փուլը հաղթահարելու համար նախագծով նախատեսված տոկոսը ցածր չէ՝ հաշվի առնելով այն, որ մասնակիցը հարցազրույցին մասնակցելու իրավունք ձեռք է բերում թեստային հարցերից առնվազն 90 տոկոսին ճիշտ պատասխանելու դեպքում: Բացի այդ նույն տոկոսն ամրագրված է Կառավարության 2015 թվականի հուլիսի 2-ի N 720-Ն գործող որոշմամբ: |
|  |  | **5.** 71-րդ կետը առաջարկում ենք շարադրել հետևյալ խմբագրությամբ.«Վկայագիրն ուժը կորցրած է համարվում արտոնագրված հաշտարարի որակավորումը դադարեցվելու դեպքում՝ «Հաշտարարության մասին» օրենքի 15-րդ հոդվածով նախատեսված դեպքերում:»: | Չի ընդունվել: | «Հաշտարարության մասին» օրենքով սահմանվում են արտոնագրված հաշտարարի որակավորումը դադարեցնելու դեպքերը, հետևաբար օրենքով սահմանված դեպքերում և կարգով արտոնագրված հաշտարարի որակավորումը դադարեցվելու դեպքում վկայագիրը համարվում է ուժը կորցրած: |
|  |  | **Միևնույն ժամանակ անհրաժեշտ ենք համարում նշել, որ «Հաշտարարության մասին» ՀՀ օրենքում (Օրենք) կան որոշ խնդրահարույց դրույթներ, որոնց վրա ցանկանում ենք հրավիրել Ձեր ուշադրությունը: Մասնավորապես.****1.** Օրենքի 7-րդ հոդվածի 2-րդ մասի համաձայն՝*«2. Հաշտարարը, կողմերը կամ հաշտարարությանը մասնակցած կամ մասնակցող յուրաքանչյուր անձ չեն կարող հարցաքննվել որպես վկա այն տեղեկությունների վհրաբերյալ, որոնք իրենց հայտնի են դարձել հաշտարարության ընթացքում՝ բացառությամբ Հայաստանի Հանրապետության քրեական դատավարության օրենսգրքով նախատեսված դեպքերի»:*Կարծում ենք՝ նշված հոդվածով նախատեսված բացառություն սահմանելու հնարավորությունը, որ վերաբերում է հաշտարարության ընթացքում հաշտարարին հայտնի դարձած տեղեկությունները բացահայտելուն, հակասում է հաշտարարության իրականացման գաղտնիության սկզբունքին և կարող է խարխլել հաշտարարության հանդեպ վստահությունը: Այսպիսով, ինչպես փաստաբանների, խոստովանահոր, այնպես էլ հաշտարարի դեպքում բացառություն չպետք է սահմանվի, քանի որ նրանք բոլորն էլ առնչվում են գաղտնի տեղեկատվության հետ: **Ավելին, աոաջարկում ենք համապատասխան վտփոխություն կատարել ՀՀ քրեական դատավարության օրենսգրքում՝ 86-րդ հողվածի 2-րդ մասը լրացնելով հետևյալ բովանդակությամբ 7-րդ կետով՝****«7) արտոնագրված հաշտարարները՝ պարզելու համար տեղեկություններ, որոնք նրանց կարող են հայտնի լինել կապված հաշտարարությունն իրականացնելու հետ:»****2.** Օրենքի 11-րդ հոդվածի 2-րդ մասի համաձայն՝*«2. Հաշտարարությունն սկսելու վերաբերյալ գրավոր առաջարկ ներկայացնելու օրվանից 20 օրացուցային օրվա ընթացքում մյուս կողմից համաձայնություն չստանալու դեպքում հաշտարարությունն սկսելու վերաբերյալ առաջարկը համարվում է մերժված, իսկ հաշտարարությունը՝ ավարտված»:*Եթե առկա է հաշտարարության վերաբերյալ համաձայնություն, կողմերը պարտավոր են առնվազն ներգրավվել հաշտարարի մասնակցությամբ «բանակցային գործընթացում»: Հաշտարարության վերաբերյալ համաձայնության առկայության դեպքում հաշտարարությունը չի կարող պարզապես ավարտվել մյուս կողմի առաջարկի մերժմամբ:Կարծում ենք, որ հաշտարարությամբ վեճը լուծելու համաձայնության առկայության դեպքում հաշտարարությունը սկսելու առաջարկը մերժող կողմի համար պետք է նախատեսել բացասական հետևանքներ, օրինակ՝ հնարավոր դատական ծախսերը կրելու եղանակով և այլն:**3.** Օրենքի 13-րդ հոդվածի 2-ը սահմանում է, որ *արտոնագրված հաշտարարի որակավորում կարող է ստանալ՝ 1) 25 տարին լրացած և բարձրագույն կրթություն ունեցող անձը, 2) դատավորի պաշտոնում պաշտոնավարման առնվազն երեք տարվա փորձառություն ունեցող նախկին դատավորը ...3) իրավունքի ոլորտում մասնագիտական աշխատանքի առնվազն երեք տարվա փորձառություն ունեցող իրավաբան գիտնականը:*Օրենքի 14-րդ հոդվածի 1-ին կետը սահմանում է, որ. «Արտոնագրված հաշտարարի որակավորում ստանալու համար հաշտարարի թեկնածուն, բացառությամբ նախկին դատավորի և իրավաբան գիտնականի, անցնում է արդարադատության նախարարի *կողմից հաստատված ծրագրին համապատասխան որակավորման դասընթաց կամ ներկայացնում է օտարերկրյա պետությունում* *նմանատիպ դասընթաց անցած լինելու վկայագիր, որի ճանաչումն ու համարժեքության հաստատումն իրականացնում է հաշտարարության որակավորման հանձնաժողովը, և հանձնում է որակավորման քննություն, որն անցկացվում է թեստավորման և հարցազրույցի միջոցով: Հաշտարարի թեկնածու նախկին դատավորը կամ իրավաբան գիտնականը մասնակցում են միայն հարցազրույցի փուլին»:***Կարծում ենք, որ նախկին դատավորներին և իրավաբան գիտնականների առանձնացնելը և նրանց համար նման արտոնություն սահմանելը արդարացված և հիմնավոր չէ, քանի որ որպես դատավոր աշխատելը, կամ իրավաբան գիտնական հանդիսանալը և որպես իրավաբան աշխատելը չեն ենթադրում հաշտարարի ունակությունների, հմտությունների և գիտելիքների առկայություն: Նման հմտություններ ձեռք բերելու համար բոլոր թեկնածուները պետք է անցնեն որակավորման դասընթացը և հանձնեն թեստավորումն ու հարցազրույցը:****4.** Օրենքի 14-րդ հոդվածի 3-րդ մասը սահմանում է՝*«3. Հաշտարարության որակավորման հանձնաժողովում ընդգրկվում են արդարադատության նախարարության երկու ներկայացուցիչներ, մեկ գործող դատավոր, մեկ նախկին դատավոր , մեկ հոգեբան, մեկ իրավաբան գիտնական և մեկ արտոնագրված հաշտարար»:***Կարծում ենք, որ նպատակահարմար չէ նախկին դատավորին հանձնաժողովում ներառել: Նախկին դատավորի փոխարեն առաջարկում ենք ներառել Հաշտարարների ԻԿԿ ղեկավար մարմնից 1 ներկայացուցիչ, որի մասնագիտական գիտելիքները և փորձառությունը կնպաստեն հանձնաժողովի առավել արդյունավետ գործունեությանը:****5.** Օրենքի 21-րդ հոդվածի 1 -ին մասի համաձայն՝*«...Ընդհանուր ժողովն իրավազոր է, եթե դրան մասնակցում է անդամների կեսից ավելին:...»:*Կարծում ենք, որ նման պահանջը կարող է խոչընդոտ հանդիսանալ ԻԿԿ-ի գործունեության համար, քանի որ, մի քանի տարվա փորձը ցույց է տվել, որ ոչ բոլոր անդամներն են պատրաստ մասնակցել ընդհանուր ժոդովին, եթե անգամ քննարկվում են ԻԿԿ համար կարևորագույն հարցեր: Այս խնդիրը կարող է ավելի խորանալ, երբ նոր հաշտարարներ արտոնագրվեն և նույնպես հետաքրքրված չլինեն մասնակցել ԻԿԿ ժողովներին: Հետևաբար, առաջարկում ենք «կեսից ավելին»-ը փոխարինել «պարզ մեծամասնությունը» բառերով, **կամ սույն հարցի կարգավորումը թողնել ԻԿԿ կանոնադրությանը:****6.** Օրենքի 21-րդ հոդվածի 2-րդ մասի համաձայն՝*«2. Ընդհանուր ժողովի բացառիկ իրավասության հարցերն են՝**1) ինքնակարգավորվող կազմա-կերպության կանոնադրության, կանոնների, կարգերի, հաշտարարի ուղեցույցների ընդունումը և դրանցում փոփոխությունների կատարումը.**2) հաշտարարական ծառայությունների* միջին *ուղենիշային գնացուցակը հաստատելը...»:*Կարծում ենք, որ կանոնների, կարգերի և ուղեցույցների ընդունումը, միջին գնացուցակի հաստատումը պետք է լինի ԻԿԿ խորհրդի իրավասությունը և աննպատակահարմար ենք գտնում ղրանց ներառումը ժողովի բացառիկ իրավասությունների մեջ՝ ելնելով պրակտիկ նկատառումներից: | Ընդունվել է ի գիտություն: | Ներկայացված առաջարկությունները դուրս են նախագծի կարգավորման առարկայից: |
|  | ԷյԴիԱր Փարթներս ՍՊԸ | Արդարադատության նախարարության 13.11.2018թ. թիվ 02/627767-18գրությամբ նախագիծը ուղարկվել է կարծիքի, սակայն դեռևս դիտողություններ և առաջարկություններ չեն ներկայացվել: |  |  |